钦定古今图书集成/明伦汇编/皇极典/第216卷 > 后汉
## 钦定古今图书集成/明伦汇编/皇极典/第216卷 > 后汉

太原，以晋开运四年即位于太原宫，复称天福十二
年。是年八月，文武百寮上表，请以二月四日降诞日
为圣寿节，从之。”

### 隐帝以唐长兴二年三月九日生号嘉庆节

按《册府元龟》，隐帝以唐长兴二年三月九日生于邺
都之旧第。乾祐元年十二月辛卯，百寮上表曰：“色变
长澜，肇皇灵之宝构；光流华渚，开圣绪于瑶图。莫不
庆洽同文，光昭大象，刻玉波沿于凤纪，鸣金飙振于
洪猷。所以颢气凝空，编为令典；神光烛夜，允叶昌期。
皇帝陛下守位以仁，继明以德，化敷有感，庆洽无疆。
当九龙洽圣之辰，是五纬联光之夕。凡蒙地载，共祝
天长。皇帝三月九日诞圣，请以其日为《嘉庆节》，休假
三日，群臣宴乐上寿。”从之。